cyanic-selkie/wikianc huggingface dataset:
Akritiske sanger
Opprinnelse
En berømt teori av spesialisten Roderick Beaton er at diktet Digenis Akritas ble først skrevet i keiserdømmets hovedstad Konstantinopel i løpet av 1100-tallet og benyttet elementer fra det militære aristokrati som opprinnelig kom fra rikets asiatiske provinser. Disse hadde flyktet til hovedstaden etter den tyrkiske invasjonen på midten av århundret. De skapte disse sangene for å opprettholde og minnes sin kultur, ga oppmerksomhet til ferdigheter som soldat, personlig ære og mot, og en aristokratisk livsholdning og levevis.
Bakgrunn
Med den arabiske ekspansjonen på slutten av 600-tallet kom en tid med krigføring for beboerne i østligste provinsene. Syria ble okkupert i 640 og fra da av, hvert år, forsøkte muslimene å invadere Lilleasia, og førte med seg fanger på veg tilbake. Byer ble gjenerobret av den østromerske hæren med unntak av Tarsus og Adana som forble okkupert til 900-tallet, men hver år etter at de muslimske invasjonene etterlot seg smerte og lidelser hos beboerne sammen med deres fortvilelse over deres kjære som var forsvunnet. Det var denne pågående krigføringen som var bakgrunnen for akritiske poesien.
Heltene i disse diktene, Ακρίτης, akritene, er personifiseringen av hver eneste bysantinske soldat som voktet disse territoriene. Så tidlig som keiser Alexander Severus’ soldater ble gitt jord som ble ført videre til deres sønner som motytelse for deres tjenester i hæren. Keiser Justinian I den store konsoliderte disse landområdene som skattefrie. Med dannelsen av det bysantinske temasystemet ble jordeierne gitt ytterligere privilegier som også ekskluderte innsjøer fra beskatning. I løpet av regimet til keiser Konstantin VII ble det ikke lenger tillatt å selge jordbruksland, selv om eieren ønsket det. Dette var nødvendig for å bevare kavaleriet for å ta seg av tyver (απελάτες). Etter den bysantinske suksessen mot araberne etter 900-tallet ble grenseområdene stabilisert, trykket mellom dem lettet og oppmerksomheten gikk fra utlandsaffærer til indre farer.
Diktene
De fleste diktene overlevde ikke den osmanske okkupasjonen av Hellas, og kun en liten del av det opprinnelige antallet verket har blitt bevart, dog de som har blitt bevart var berømte nok til å eksistere i nok kopier til å overleve. De fleste kjente muntlige sanger ble skrevet ned og kopiert i stort antall, det mest notable var Digenis Acritas som ble kjent også i Vest-Europa utenfor Østromerriket.
De viktigste akritiske romanser var:
Ettermæle
Acritis, som en representant for den akritiske poesien, har hatt stor påvirkning på moderne gresk litteratur. Dens prosa og talemåter påvirket og formet moderne gresk språk, diktene i seg selv var nasjonalistiske nok i sitt vesen til at de ble et symbol på gresk kontinuitet. Bysantinsk nasjonalisme under dannelsen av den greske staten og i tiden med den utopiske «Store greske tanke» var utbredt og skjerpet. Kostis Palamas, blant de største av de greske poeter, forberedte hans egen versjon av Digenis Acrites før han døde. Bysantinsk historie er en del av Hellas’ utvidede historie avledet fra historikeren Konstantine Paparrigopoulos, og det er hva som inspirerte Palamas i ett av hans dikt («Αναπαίστους») til å prise helten Digenis Acrites som den sammenhengende forbindelsen mellom Hellas i perserkrigene på 500-tallet f.Kr. og Hellas i 1821:
Grekernes nederlag i den gresk-tyrkiske krig i 1919–1922 signaliserte endeliktet til «Den store greske tanke» og med utvekslingen av befolkningen som tømte Lilleasia for grekere har legenden om Acritas blitt svekket, skjønt ikke utslettet. Etter den andre verdenskrig planla Nikos Kazantzakis å skrive hans eget dikt sentrert om Acritas som denne gangen ikke skulle være personifiseringen av en nasjon, men menneskets høyere og åndelig kamp. Dens historiske kontekst vil da ikke bli bysantinsk.
Ulsrud gård
Ulsrud gård er en gård i Bydel Østensjø i Oslo. Den har gitt navn til boligstrøket Ulsrud.
Gårdens opprinnelige navn var «Ulfsrud», av mannsnavnet Ulf. Gården nevnes i Biskop Eysteins jordebok, og ble senere kirkegods. I 1679 solgte kongen Ulsrud gård til Ulrik Fredrik Gyldenløve. Senere kjente eiere omfatter blant annet Thomas Heftye sr. og Håkon Tveter. Heftye fikk oppført Sarabråtveien fra Ulsrud gård inn i Østmarka mot landstedet Sarabråten. Det ble også drevet en sportsstue på stedet, frem til mellomkrigstiden.
Gårdsdriften på Ulsrud opphørte i 1945, da jordbruksarealet ble ekspropriert av kommunen. Blant annet ble Ulsrud hageby bygget på gårdens tidligere grunn.
Ernst Vettori
Ernst Vettori (født 25. juni 1964) er en østerriksk tidligere skihopper. Han ble olympisk mester i normalbakke i 1992. Han vant den tysk-østerrikske hoppuka i 1985/86 og 1986/87. I 1991 ble han tildelt Holmenkollmedaljen sammen med Vegard Ulvang, Trond Einar Elden og Jens Weißflog.
Vettori er gift med den østerrikske tidligere alpinisten Sieglinde Winkler. Sammen har de to barn; Marion (f. 1989) og Nils (f. 1991).
Taihei Katō
Taihei Katō (født 30. juli 1984) er en japansk kombinertløper.
Under Ski-VM 2009 vant Katō gull i lagkonkurransen med det japanske kombinertlaget. Han representerte også Japan under Vinter-OL 2010.
Katō falt stygt under storbakkerennet i Vinter-OL 2014, og skadet venstrearmen. Han deltok ikke i flere renn resten av sesongen.
OL-resultater
Vancouver 2010
Itapejara d’Oeste
Itapejara d'Oeste er en kommune i delstaten Paraná i sørregionen av Brasil.
Øvre Myrhaugen (Oslo)
Øvre Myrhaugen (3–17, 6–14) er en vei på Røa i bydel Vestre Aker i Oslo. Den går som blindvei sørvestover fra Ostadalsveien.
Veien ble tidligere regnet som en del av Myrhaugen og fikk sitt nåværende navn i 1981.
Shiftakrigen
Shiftakrigen (overs. bandittkrigen) var en separatistkonflikt hvor etniske somaliere i Nordøst-provinsen (en region hvor somaliere historisk har vært i flertall  ) forsøkte å løsrive seg fra Kenya for å slutte seg til Somalia i stedet. Den kenyanske regjeringen gav konflikten navnet «shifta», etter det somaliske ordet for «banditt», som en del av deres propagandainnsats.
Krigen varte i fire år, og under hele konflikten hersket det bekymring på den kenyanske siden for at Somalia kunne komme til å intervenere på vegne av separatistene. Det kenyanske forsvaret brukte nogenlunde de samme taktikkene Storbritannia hadde benyttet seg av under Mau Mau-opprøret. I 1967 ble en våpenhvileavtale mellom partene inngått etter mekling av Zambias president Kenneth Kaunda, en avtale som skulle vare inntil Siad Barre i 1969 tok makta i Somalia.
Landsarkivet i Nordrhein-Westfalen, avdeling Westfalen
Landsarkivet i Nordrhein-Westfalen, avdeling Westfalen, frem til 2008 kalt Statsarkivet i Münster, er en avdeling av Landsarkivet i Nordrhein-Westfalen som befinner seg i byen Münster i Westfalen. Arkivets bygning er kulturminnevern og ble oppført fra 1885 til 1889 i nederlandsk nyrenessansestil langs Bohlweg i umiddelbar nærhet av promenaden i Münster.
Tora Berger
Tora Berger (født 18. mars 1981 på Ringerike) er en norsk tidligere skiskytter, som representerte Dombås Idrettslag. Hun har to OL-gull (2010 og 2014), åtte VM-gull og 28 seirer i verdenscupen, den første er fra jaktstarten i Kontiolax den 2. desember 2007. Hun er søster til skiskytteren og langrennsløperen Lars Berger.
Karriere
Allerede som junior viste Tora Berger lovende takter og ble blant annet nummer 3 i sprintøvelsen i junior-VM i 2000. I seniorsammenheng markerte hun seg da hun ble norgesmester i fellesstart som 21-åring i 2002. Hun vant totalt 17 gull i NM i skiskyting.
I VM 2005 i Hochfilzen debuterte hun i senior-VM, og deltok på samtlige fem distanser. Hun presterte jevnt over gode løp, men lyktes ikke i å ta medaljer.
2010–2011
Berger ble olympisk mester på normaldistansen i OL i Vancouver 2010 og tok dermed Norges gullmedalje nr. 100 i olympiske vinterleker gjennom tidene. Bergers gull var den første gullmedaljen tatt av en norsk kvinnelig skiskytter og Norges 10. skiskytergull i OL-sammenheng. Hun fikk én bom på de 20 skuddene i dette løpet. Senere samme sesong vant hun to gull i NM i skiskyting på Simostranda. Hun vant først 15 km med feilfri skyting, deretter fellesstarten (12,5 km) med fire bom. Gullet på fellesstarten ga også kongepokal.
For innsatsen i 2010 ble Tora Berger nominert til både Årets navn og Årets kvinnelige utøver på Idrettsgallaen 2011.
I VM i skiskyting 2011 i Khanty-Mansijsk gikk hun første etappe på det norske laget som tok gull i mix-stafett. De andre på laget var Ann Kristin Flatland, Ole Einar Bjørndalen og Tarjei Bø.
2011–2012
På normaldistansen 15 km gikk Tora Berger inn til sitt første individuelle VM-gull. Hun gjentok bedriften på den avsluttende fellesstarten der hun vant foran Marie-Laure Brunet og Kaisa Mäkäräinen.
2012–2013
Tora Berger åpnet sesongen i Östersund på normaldistansen (15 km) med 20 treff på 20 skudd. Berger vant med Darja Domratsjeva halvminuttet bak på andreplass, og på 3.-plass kom Jekaterina Glazyrina fra Russland. På sprinten vant hun overlegent, med 9 av 10 treff. Før målgang falt hun på samme stedet som Ole Einar Bjørndalen datt i 2010. Hun vant også jaktstarten overlegent, og fikk dermed en stor ledelse i verdenscupen sammenlagt. En liten nedtur kom på sprinten i Pokljuka, der hun endte på 27.-plass. Men hun slo raskt tilbake og vant fellesstarten. Tora Berger hadde som mål å vinne verdenscupen, og vant med 310 poeng foran Darja Domratsjeva, samtidig som hun vant sprintcupen, jaktstartcupen, fellesstartcupen og individuelt. Norge vant også stafettcupen og nasjonscupen sammenlagt.
VM-2013
I VM i Nové Město i 2013 var Tora Berger en av de største favorittene i alle rennene. Hun var med på det norske laget som vant mix-stafett. På sprinten bommet hun på det fjerde skuddet på siste skyting og kom på 2.-plass – 6,4 sekunder bak vinneren, Olena Pidhrusjna fra Ukraina. På jaktstarten dagen etter åpnet hun perfekt, men skjøt etterhvert på seg tre strafferunder. Hennes hardeste konkurrenter i rennet, Olga Zajtseva og Krystyna Palka bommet senere to ganger hver. Berger hadde større fart i sporet og vant gullet. På normaldistansen vant Berger etter fire fulle hus, foran Andrea Henkel og Valentyna Semerenko. På stafetten gikk Tora Berger ankeretappen, og sikret gullet på sisterunden foran Ukraina og Italia. På den siste øvelsen, fellesstarten, tok hun sølv, 8,4 sekunder bak vinneren Darja Domratsjeva. Tora Berger ble med dette historisk, da hun som første skiskytter vant medalje i samtlige av seks øvelser i et og samme verdensmesterskap.
Sesongavslutningen
Det første løpet etter VM var sprinten i Holmenkollen, som hun vant 12 sekunder foran Darja Domratsjeva. Berger vant jaktstarten dagen etter, og tok dermed sin tiende seier av 20 løp denne sesongen. Sesongens seier nummer elleve kom på fellesstarten, og dermed sikret hun seg også seieren i verdenscupen sammenlagt. Etter to tredjeplasser i «prøve-OL» i Sotsji, vant Tora Berger også både normaldistansecupen og sprintcupen sammenlagt. Etter 8.-plass, 3.-plass og 13.-plass i Khanty-Mansijsk vant hun også jaktstartcupen og fellesstartcupen. I tillegg var hun med på å vinne damenes stafettcup, damenes nasjonscup og mix-stafettcupen. Berger vant dermed samtlige åtte verdenscuper samme sesong.
Sesongen 2013/14
Sesongen 2013/14 startet veldig treigt for Tora Berger, med kun tredjeplass som beste resultat på de seks første individuelle rennene. Men en stor opptur kom med seieren på fellesstarten i Oberhof, der hun også tok over ledelsen i verdenscupen sammenlagt og fellesstartcupen. Hun kom seinere på andreplass på jaktstarten, og igjen på tredjeplass på sprinten i Antholz, rett før OL.
OL i Sotsji 2014
OL i Sotsji ble Tora Bergers siste mesterskap, da hun la opp som aktiv skiskytter etter 2013/14-sesongen. Det store målet var å ta medalje, helst gull. På sprinten tok hun seg inn til en tiendeplass, 36 sekunder bak førsteplassen. På jaktstarten kom hun inn til sølvmedalje, bak den overlegne Darja Domratsjeva. På mixed-stafett gikk Tora Berger første etappe på Norges lag som ble første vinner av mixed-stafett i OL-historien. Tiril Eckhoff, Ole Einar Bjørndalen og Emil Hegle Svendsen gikk de siste tre etappene. I OLs siste øvelse, kvinnenes 4 x 6 km stafett, ble det bronse på det norske laget. Berger gikk ankeretappen etter at Fanny Welle-Strand Horn, Tiril Eckhoff og Ann Kristin Flatland hadde gått de første tre etappene. Ukraina ble olympisk mester foran Russland.
Torvtjern
Torvtjern (eller Torvtjennet) er et vann på Mangenskogen i Aurskog-Høland kommune i Viken, nordøst for Tangen hyttefelt. Torvtjern og Vintertjern ligger like ved hverandre og er i enkelte sammenhenger også benevnt Tvillingtjern.
Copa América
Copa América er det søramerikanske fotballmesterskapet for landslag som tilhører CONMEBOL. Det avholdes normalt hvert andre år.
Torvtjern
Torvtjern ligger i sin helhet innenfor Midtfjellmosen naturreservat.
Copa América
De deltakende landa er CONMEBOL-medlemmene, , , , , , , , og. Siden 1993 har man også invitert to land til å delta. Til nå har det vært (1997, 2001, 2004, 2011),  (2001),  (2015),  (1999 og 2019),  (1993, 1995, 1997, 1999, 2001, 2004, 2011, 2015),  (1993, 1995) og  (2019). var invitert i 2001, men trakk seg av sikkerhetsmessige årsaker.
I 2016 ble 100-årsjubileet av turneringen feiret med Copa América Centenario. USA var arrangør, og dette var første gang turneringen ble holdt utenfor Sør-Amerika. Det ble også utvidet til 16 lag (normalt 12), og seks land fra CONCACAF var med. Chile endte med å vinne dette året.
Copa América ble første gangen arrangert 2.–17. juli 1916 i forbindelse med feiringa av 100-årsjubileumet for Argentinas uavhengighet. Turneringa het til 1975 Campeonato Sudamericano de Selecciones (Søramerikansk mesterskap for landslag), men skifta navn til Copa América i 1975.
Blåfjærfamilien
Blåfjærfamilien (Polygalaceae) er en familie i ordenen Fabales. Den omfatter ca. 800 arter fordelt på 17 planteslekter. I Norge vokser tre arter av blåfjær (Polygala).
Blåfjærfamiliens taksonomi
Nedenfor gjengis i detalj blåfjærfamiliens taksonomi, basert på APG II-systemet og Gyldendals store nordiske flora. Navn på norsk som er satt i kursiv skrift angir slekter eller arter som utelukkende finnes utenfor Norden.
BLÅFJÆRFAMILIEN (POLYGALACEAE)
Alle
Alle har flere betydninger:
Syd Barrett: The Peel Session
Syd Barrett: The Peel Session er et konsertalbum av Syd Barrett, utgitt i 1987. Albumet inneholder fem sanger som ble innspilt for senere sending på John Peels radioprogram på BBC Radio 1. Innspillingen fant sted 24. februar 1970, og programmet gikk på lufta 14. mars samme år.
Sporliste
Alle sangene er skrevet av Syd Barrett, muligens unntatt spor 5 (se under).
Vassgrofamilien
Vassgrofamilien (Alismataceae) er en plantefamilie i ordenen Alismatales. Den omfatter ca. 90 arter fordelt på 11 planteslekter. I Norge vokser vassgro (Alisma plantago-aquatica) og pilblad (Sagittaria sagittifolia).
Hekser kan ikke gråte
Hekser kan ikke gråte er en roman av Margit Sandemo fra 1975. Originalens tittel er Häxor kan inte gråta. Romanen gikk som føljetong både i Allers og Norsk Ukeblad, før den ble utgitt som bok nr 27 i serien «Margit Sandemos beste føljetonger» i 1985.
I romanhistorien får Allan Wide i oppdrag av politiet å reise ut til bygda Hedom utenfor Göteborg, for å oppspore en mulig arving etter en avdød millionær. I tillegg til denne oppgaven, får han i oppdrag å finne ut hvem som sender Isabell Frank hat- og terrorbrev, og som har ført damen inn i psykose. Isabell er alenemor til 16-årige Matti, og hun blir med Allan til sin hjembygd Hedom, hvor hun er hatet og baksnakket, og hvor bygdefolket kaller henne for heks. Allan og Isabell fremstår som gift, for å lokke frem terrorbrevskriveren. Trådene nøstes opp, og Allan og Isabell blir nærmere og nærmere hverandre også følelsesmessig, og historien avsluttes lykkelig med ekteskap og alle misforståelser oppklart.
City of Wakefield
City of Wakefield er et administrativt distrikt med status som metropolitan borough og city i West Yorkshire i England. Det har navn etter administrasjonssenteret Wakefield, men dekker også andre byer. Distriktet dekker et areal på 338,61 km² og hadde 325 837 innbyggere i 2011.
Området var tidligere preget av kullgruvedrift. I 1979 var det 21 gruver der, men da storstreiken begynte i 1984 hadde tallet sunket til 15. Da gruveindustrien ble privatisert i 1994 var det bare to igjen, Prince of Wales i Pontefract og Kellingley i Knottingley. Pontefract-gruven stengte i 2002, og Kellingley er dermed den eneste som fortsatt er i drift pr. 2006.
Til tross for nedleggelsen av gruvene har store deler av distriktet klart seg nokså godt økonomisk, takket være boomen i Leeds. En betydelig andel av innbyggerne pendler dit. Arbeidsløsheten var svært høy i 1980- og 1990-årene, men var pr. 2006 under det nasjonale gjennomsnittet. Den østlige delen, som er lengt unna Leeds, er generelt dårligere stilt enn den vestlige.
Five Towns
Five Towns er en gruppe på fem byer som ligger tett på hverandre, og som derfor ofte omtales samlet.
Itaperuçu
Itaperuçu er en kommune i delstaten Paraná i sørregionen av Brasil.
Sébastien Lacroix
Sébastien Lacroix (født 20. april 1983) er en fransk kombinertløper. Lacroix var med på Frankrikes lag som ble verdensmester i lagkonkurranse, normalbakke i Ski-VM 2013 i Val di Fiemme.
Han debuterte i verdenscupen i kombinert 10. februar 2001, og hans beste individuelle verdenscup-plassering er en 3.-plass fra 2012.
Lacroix representerte Frankrike i Vinter-OL i 2010.
OL-resultater
Vancouver 2010
Svart hagefly
Svart hagefly (Melanchra persicariae) er en sommerfugl som tilhører familien nattfly (Noctuidae). Den er funnet på Sørlandet og det sørligste Østlandet i Norge.
Utseende
Et middelsstort (vingespenn 39 – 47 mm), silkeaktig gråsvart nattfly. Forkroppen og forvingen er gråsvarte. Forvingen har et skinnende hvitt nyremerke, ellers har den alle tegningene som er typiske for nattfly, men disse er vanskelige å se på grunn av den mørke fargen. Bakvingen er mørkgrå, lysere ved roten. Larven er naken, grønn eller brun, lysere på ryggen enn på buken. På sidene har den lyse skråstriper, på det bakerste kroppsleddet en spiss pukkel. På to av de fremste kroppsleddene har den mørke tverrflekker på ryggen.
Ruhrstadion
vonovia Ruhrstadion er en fotballarena beliggende i byen Bochum i Tyskland. Arenaen er hjemmebanen til fotballklubben VfL Bochum som spiller i den tyske Bundesligaen. Arenaen er plassert i den nordøstre delen av byen, hvor det har blitt bedrevet idrett på flere arenaer siden 1911. Arenaen endret navn i 2006 og 2016 ettersom klubben inngikk en avtale med rewirpower, et datterselskap av Stadtwerke Bochum, i 2006 og vonovia i 2016.
Ron Thal
Ron «Bumblefoot» Thal (født 25. september 1969) er en amerikansk gitarist. Han var med i rock-metal-bandet Guns N' Roses.
Sigurd Pedersen
Sigurd Pedersen (født 26. januar 1893 på Espa, død 16. juli 1968) var en norsk politiker. Han ble valgt inn i Vang kommunestyre i 1924 for Arbeiderpartiet. I 1929 ble han valgt inn i kommunestyret i Hamar, og tre år senere ble han formannskapsmedlem. Den borgerlige siden og venstresiden hadde like mange representanter, og valget av ordfører ble gjort ved loddtrekning. I 1933 vant Ap, og Pedersen ble ordfører. Etter valget i 1934 fikk partiet flertall, og Pedersen fortsatte i jobben.
Han deltok i godt over hundre komiteer, kommisjoner, styrer og råd mens han var rådmann.
1. oktober 1963 ble han utnevnt til ridder av første klasse av St. Olavs Orden.
Baneplanknute
Baneplanknute (eng: Orbital node) er et uttrykk innen astronomien som for eksempel beskriver de punktene en satellitt i bane rundt jorden krysser jorden sitt ekvatorplan. Oppadstigende knute er punktet der satellitten krysser ekvatorplanet på vei nordover, nedadgående knute er punktet der satellitten krysser på vei sørover.
Fylkesvei 407
Fylkesvei 407 (Fv407) går mellom Vik i Grimstad og Sponvika i Arendal.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Østre Holmensvingen (Oslo)
Østre Holmensvingen (1A–17, 2–22) er en vei på Østre Holmen i bydel Vestre Aker i Oslo. Den går fra Helleveien til Tråkka.
Veien fikk navn i 1952 etter Østre Holmen gård. Den har villabebyggelse.
There’ll Be Some Changes Made
«There'll Be Some Changes Made» er en sang skrevet av Benton Overstreet og William Blackstone som ble gitt ut i 1921.
Ann-Margret spilte inn sangen og ga den ut på albumet The Vivacious One i 1962.
Autofokus
Autofokus (eller AF) er en egenskap ved visse optiske systemer som tillater dem å finne og fastholde korrekt fokus på målet. Man skiller mellom aktiv og passiv autofokus. Systemet har særlig funnet sin anvendelse i moderne kameraer.
Aktiv autofokus
Aktiv autofokus foregår i to steg – avstandsmåling og fokusering. Avstandsmåling skjer ved utsendelse av enten høyfrekvente lydbølger eller infrarødt lys. Lydbølger som sendes ut fra kameraet reflekteres av motivet, tidsintervallet måles og avstanden beregnes.
Systemer som benytter lys er vanligvis basert på triangulering. Kameraet scanner scenen med infrarøde stråler, måler refleksene fra motivet og beregner avstanden. Rekkevidden for den infrarøde strålen er 2 – 3 m. Hvis avstanden til motivet er lengre, vil objektivet fokusere til den avstanden som gir maksimal dybdeskarphet.
Aktiv autofokus brukes helst i analoge kompaktkameraer.
Passiv autofokus
Passiv autofokus baserer seg ikke på energi utsendt fra kameraet. I stedet bruker systemet det lyset som naturlig reflekteres fra motivet; det fungerer derfor på alle avstander. Avstanden beregnes ved at det innkommende lyset deles opp i bildepar som sammenliknes. Systemet er vanlig i analoge speilreflekskameraer.
Digitale kameraer – både videokameraer og stillbildekameraer – bruker et annet system. En krets i kameraet analyserer motivet innenfor et område i sentrum av bildebrikken. Når skillelinjene mellom to kontrasterende farger innenfor dette området er diffus, oppfatter kretsen bildet som ute av fokus, og gir beskjed til objektivet om å fokusere, inntil kontrastlinjene er så smale som mulig.
Passive systemer er avhengig av at motivet er tilstrekkelig belyst. Mange moderne kameraer er derfor utstyrt med en AF-hjelpelampe som belyser motivet ved svake lysforhold. Hjelpelamper har en rekkevidde på 2 – 3 m.
Sliders
Sliders er en amerikansk science-fiction- og eventyrserie som gikk på Fox og Syfy fra 1995 til 2000. Serien handlet om en gruppe reisende som kunne skli ("slide") mellom parallelle verdener ved hjelp av et ormehull kalt en «Einstein-Rosen-Podolsky» bro.
Handling
Karakterene er en gruppe mennesker som reiser (eller «sklir») mellom forskjellige samfunn i parallelle universer, via et virvel-lignende ormehull - som kan aktiveres av en håndholdt enhet. Teknologien var ment å returnere karakterene til deres hjemme-universet. Men deres for tidlige bruk av teknologien for å unnslippe farligere situasjoner har ført til at enheten har mistet koordinatene for hjemme-universet deres.
Deretter blir karakterene tvunget til å «skli» mellom universer, tilbringe alt fra noen få minutter til flere måneder der. Samtidig som enheten skal telle ned til neste gang de kan åpne en virvel til et nytt univers, i håp om at dette er deres originale verden. Å unnlate å bruke «virvelen» til å «skli» når portalen åpner seg, vil bety at de må bli sittende fast i det samme universet i nesten tre tiår før de kan åpne den samme portalen igjen.
Samtidig som de venter på nedtellingen på enheten, utforsker «Sliders» ofte naturen til dette alternative universet og blir ofte en del av hendelser i den verden. Noen av disse universene er basert på alternative tidslinjer hvor visse historiske hendelser skjedde annerledes enn den historien de kjenner - for eksempel en historie hvor penicillin aldri ble oppdaget, eller en verden hvor amerikanerne tapte Den amerikanske uavhengighetskrigen mot Storbritannia. Samtidig som andre verdener har helt andre historier, for eksempel en historie hvor tiden flyter omvendt, eller hvor dinosaurene aldri ble utryddet.
Pernod Ricard
Pernod Ricard SA er et fransk selskap som produserer og markedsfører alkoholholdige drikker. Selskapets opprinnelige og mest kjente produkter, Pernod Anise og Ricard Pastis er velkjente pastismerker som gjerne bare kalles Pernod og Ricard. Selskapet lager også andre pastistyper.
Historikk
Selskapet er et resultat av en fusjon i 1975 mellom de to rivaliserende, pastisprodusentene Pernod Fils (opprinnelig (1797) basert i Sveits og Paul Ricard (Marseille 1932). Siden er selskapet utviklet til er stort konglomerat i verdensmålestokk. Selskapet har kjøpt opp Seagram-selskapet som bl.a kontrollerte Martell & cie. I 2005 kjøpte selskapet det britiske Allied Domecq plc og ble dermed verdens nest største innen brennevin og alkoholholdige drikkevarer, bare forbigått av Diageo. I mars 2008 ble det kjent av Pernod Ricard hadde det høyeste budet på svenske, statseide Vin&Sprit som blant annet eier merkevaren Absolut. Overtakelse til en pris av 5,6 milliarder euro forventes i løpet av året. Absolut er forventet å bli selskapets største merke.
Säckingen vannkraftverk
Säckingen vannkraftverk er et vannkraftverk langs elva Rhinen, i Landkreis Waldshut i det sørlige Schwarzwald, helt sørvest i Tyskland. Det ligger ikke så langt fra småbyen Bad Säckingen. Det er et såkalt pumpekraftverk med både et nedre og et øvre vannmagasin, og har installert vannkraftkapasitet på 330 MW. Anlegget ble bygget ut 1960–1968.
Hotzenwald-anleggene
Hotzenwald-anleggene er eid av Schluchsee-konsernet som ble etablert for å operere områdets kraftverk etter anleggelsen av Schluchsee-demningen i 1931. Hotzenwald-gruppens anlegg plassert slik ovenfra og nedover i høydenivå, med suksessive magasiner, og kraftstasjoner mellom over- og undermagasiner:
Det er elva Wehra som viderefører vannmengdene fra Hotzenwald-gruppens reguleringer. Wehr vannkraftverk kalles også ofte Hotzenwald vannkraftverk, og får vann fra et helt kunstig reservoar uten tilførsel fra noen elv.
Erik Johnsen (skihopper)
Erik Stein Johnsen (født 4. juli 1965 i Oslo) er en norsk skihopper fra Romsås.
Johnsen var en av flere hoppere som ikke oppnådde like gode resultater etter at V-stilen ble innført.
Johnsen gikk på idrettsfag ved Bjerke videregående skole (da Linderud vgs) i årene 1981 til 1984. Han var i tillegg en habil fotballspiller på Romsås IL og Gjelleråsen IF (3. divisjon). Høsten 2021 ble Johnsen hedret som del av veggmaleriet «Romsås Wall of Fame» på Romsås senter, sammen med 12 andre kjente lokale helter.
Pedro Nel Ospina
Pedro Nel Ospina (født 18. september 1858 i Bogotá, død 1. juli 1927 i Medellín) var en colombiansk general og politisk figur. Han fungerte som president i Colombia i perioden 1922 til 1926.
For å få orden på Colombias økonomi og valuta nedsatte han en kommisjon ledet av professor Edwin Walter Kemmerer, også kalt Kemmerer-kommisjonen, noe som bl.a. resulterte i etableringen av Colombias sentralbank – Republikkens bank i 1923.
All Monsters Attack
All Monsters Attack (ゴジラ・ミニラ・ガバラ オール 怪獣大進撃) er en japansk film fra 1969 regissert av Ishirô Honda. Dette er den tiende filmen om det klassiske filmmonsteret Godzilla.
Handling
Men under ett besøk til øya blir Ichiro vitne til at Godzilla kjemper mot tre Kamacuras og Ebirah, et gigantisk sjø-monster. Ichiro blir deretter jaget av en Kamacuras, og faller ned i en dyp hule. Rett etterpå blir Ichiro reddet fra hulen av Minilla. Ichiro oppdager snart at Minilla også har problemer på grunn av mobbing, og blir mobbet av et uhyrlig troll kjent som Gabara.
Nordre Åsen
Nordre Åsen er et nabolag i bydel Nordre Aker i Oslo, beliggende helt sør i strøket Grefsen. Det er oppkalt etter Nordre Åsen gård ettersom det ligger på de gamle jordene til nordøstdelen av denne, og har dermed historisk ingenting å gjøre med Grefsen-gårdene som ellers har dominert strøkets areal. Nabolaget anses kun som Grefsen på grunn av at Gjøvikbanen og senere Ring 3 har delt det fra sitt opprinnelige strøk.
Etymologi
Navnet er ikke en bestemt form av «ås» eller norrønt áss, men er sammensatt av norrønt 'os', «elveutløp», og 'vin', «naturlig eng» og uttales med tonem 2 (som «Tåsen»).
Avgrensing
Nordre Åsen avgrenses av Trondheimsveien i sør, Ring 3 i vest, Kjelsåsveien (begge sider) i nordvest til krysset med Lettvintveien/Lofthusveien, deretter Lofthusveien i nord, og i øst Haraldsheimveien. Det grenser dermed til Sinsen i sør, Storo i vest, Grefsen i nord, Lofthus i nordøst og Disen i øst.
Veien Åsensvingen er den eneste gaten nabolaget har for seg selv. Helt i vest ligger trikkelinjen Sinsenlinjen. Den har et stoppested her som heter Sinsenkrysset holdeplass, som holdeplassen ligger like nord for.
Bebyggelse
OBOS bygde Nordre Åsen borettslag i perioden 1949-1950 som nå består av 314 leiligheter fordelt på 16 blokker. Parkanlegget Muselunden sør for disse ble ferdig regulert i 1947. Vandrerhjemmet Oslo Hostel Haraldsheim (tidligere Haraldsheim Oslo Vandrerhjem) ligger helt i øst, i tillegg finnes Nordre Aasen bo- og habiliteringssenter for funksjonshemmede her.
Det bor 426 i roden/grunnkretsen Nordre Åsen.
Nordre Åsen idrettsanlegg
Nordre Åsen idrettsanlegg er hjemmebane for alle Skeid-lag. A-laget spilte i 2013-sesongen alle hjemmekamper her, etter å ha flyttet fra Bislett (og før det Voldsløkka). Det er også på Nordre Åsen man finner Skeids klubb- og kontorlokaler. Det er også her man finner hjemmebanen og klubbhuset til Sandaker Ski og Fotballklubb.
Nordre Åsen består av en gressbane, en kunstgressbane og en grusbane. Alle i 11-er størrelse. I tillegg er det en 7-er grusbane og en liten kunstgressbane.
Itaúna do Sul
Itaúna do Sul er en kommune i delstaten Paraná i sørregionen av Brasil.
Tittjern
Tittjerna (eller Tittjenna) er to vann på Mangenskogen i Aurskog-Høland kommune i Viken, øst for tettstedet Lierfoss.
Æresvakt
En æresvakt er en seremoniell eskorte eller vaktstyrke, ofte i militær sammenheng, som tildeles et lands statssjef, gjestende statsoverhoder, kongelige personer og visse høytstående offiserer for å markere heder og ære.
Æresvakten kan enten paradere ved personens ankomst eller avreise til et gitt sted. Den kan også være plassert på post ved personens bosted. For et statsoverhode består en paraderende æresvakt vanligvis av et kompani med faner og musikk, og kalles da for æreskompani.
Æresvakter brukes også til å hedre falne soldater ved begravelser.
Encyclopædia Britannica
Encyclopædia Britannica er det mest anerkjente leksikonet i den engelskspråklige verden. Første utgave ble utgitt 1768–1771 i Edinburgh i Skottland av Adam og Charles Black. I 1920-årene ble rettighetene solgt til amerikanske interesser, og det blir nå utgitt fra Chicago i USA. Språket følger likevel fremdeles britisk rettskriving.
Artiklene i Britannica er skrevet for utdannede voksne lesere, og er skrevet av 19 fulltidsansatte redaktører og over 4,000 ekspertbidragsytere. I 1933 ble Britannica det første leksikonet som begynte med «uavbrutt revisjon», det vil si at det stadig ble opptrykt på nytt, og alle artikler oppdateres jevnlig.
Den ellevte utgaven av verket, fra 1911, er ikke lengre beskyttet av opphavsrett, og har blitt digitalisert av blant annet Prosjekt Gutenberg.
Luxembourg under Sommer-OL 1936
Luxembourg under Sommer-OL 1936. Førtifire sportsutøvere, alle menn, fra Luxembourg deltok i ni sporter under Sommer-OL 1936 i Berlin. Det var sjette gangen Luxembourg var med i et sommer-OL, de vant ikke noen medalje.
Opel (album)
Opel er et samlealbum fra Syd Barrett, utgitt i 1988. Albumet består av uutgitte sanger og alternative versjoner fra den tidligere fronfiguren i Pink Floyds to soloalbum, The Madcap Laughs og Barrett. Sangene er innspilt i Abbey Road Studios mellom mai 1968 og juli 1970.
Selv om Barrett kun ga ut to soloalbum, verserte det historier om en overflod av uutgitt materiale fra disse innspillingene. Etter påtrykk fra Barretts fans, bestemte EMI at en del av dette materialet skulle samles og utgis.
Sporliste
Alle sangene er skrevet av Syd Barrett, unntatt hvor annet er notert
Personell
Gjestemusikere på «Clowns and Jugglers»:
Norsk forening for gravplasskultur
Norsk forening for gravplasskultur ble stiftet i 1966 for å ivareta den kulturhistoriske arven, bidra til å utvikle gode rutiner på kirkegårder og påvirke lovarbeid. Inntil september 2016 var navnet Norsk forening for kirkegårdskultur.
Foreningens logo er et hjulkors fra middelalderen. De eldste korsene var understykker på større gravminner, og siden ble hjulkorsene brukt som selvstendige gravminner. Hjulkorsene ved Sørum kirke er grunnlaget for logoen. De stammer fra begynnelsen av 1100-tallet.
Titan (rakett)
Titan er en familie med amerikanske raketter benyttet mellom 1959 og 2005. Rakettene ble kun brukt én gang og gikk tapt eller i oppløsning når de hadde fullført formålet sitt. Totalt 368 raketter er avfyrt, inkludert til alle de bemannede ekspedisjonene i Gemini-programmet på midten av 1960-tallet
Titan-raketter ble benyttet til de svært suksessfulle vitenskapelige sondene til Mars, Jupiter, Saturn, Uranus og Neptun
Titan I
Titan I var den første versjonen av titan-rakettene. Det startet som et ICBM-prosjekt i tilfelle Atlas-prosjektet ble forsinket. Det var en to-trinns-rakett som ble drevet av RP-1 (Rocket Propellant-1 eller Refined Petroleum-1) og flytende oksygen. Den var operativ fra 1962 til 1965.
Titan III
Titan III var en modifisert Titan II med mulighet for ekstra faststoffraketter. Den ble utviklet av U.S. Air Force som en bærerakett for satellitter. Titan III kom i seks varianter; Titan IIIA, Titan IIIB, Titan IIIC, Titan IIID, Titan IIIE og Titan 34D.
Titan IV
Titan IV var en forlenget Titan III med fastmonterte faststoffraketter som ikke var mulig å fjerne. Denne ble blant annet benyttet av NASA og ESA for å frakte Cassini-Huygens-sonden til Saturn i 1997.
Tyssedal Boligbyggelag
Tyssedal Boligbyggelag er et boligbyggelag i Tyssedal i Hordaland og ble etablert 7. mai 1984.
Boligbyggelaget har 175 medlemmer og forvalter 159 boliger i 4 borettslag, sameier og andre selskap.
Tyssedal Boligbyggelag er en del av Norske Boligbyggelags Landsforbund (NBBL).
Raggsokk
En raggsokk var opprinnelig en tykk sokk strikket av grovt ullgarn med en viss andel innspunnet ragg fra geit (ofte kalt geiteragg), for å gjøre garnet ekstra slitesterkt. Raggsokkene ble gjerne brukt i vinterstøvler, og for eksempel av tømmerhoggere som trengte noe varmt og solid, når de på vinterstid lå på skauen og jobbet i snøen.
Idag er slikt ekte «raggegarn» ikke lenger tilgjengelig, siden nye kunststoffer har erstattet geiteragg. Moderne ullblandinger inneholder gjerne omkring 30–80 % ull, med innslag av kunstfibre som acryl, nylon og polyamid. I dag er kanskje ullsokk en riktigere betegnelse på disse sokkene, men begrepet raggsokk er godt innarbeidet og forstått av de fleste.
Hammerhaier
Hammerhaier er en gruppe haier. Artene varierer fra to til seks meter i lengde, og alle har utvidelser på begge sidene av hodet, noe som gjør at hodet ligner en flat hammer. Øynene og neseborene er ytterst på utvekstene.
De er aggressive rovfisk som eter fisk, rokker, andre haier, blekkspruter og skalldyr. De lever i relativt varmt vann langs kystlinjer og kontinentalsokler.
Man trodde før at hammerformen på hodet skulle fungere som en slags vinge, og gjøre haiene mer manøvrerbare og bedre i stand til skarpe svinger, men den spesielle ryggraden spiller en større rolle i denne sammenhengen. Hodet gir imidlertid løft, noe som passer sammen med at hammerhaiene er blant de haiene som synker fortest når de ikke svømmer. Den store avstanden mellom øynene gir hammerhaien et svært godt dybdesyn, hvilket gjør at den kan bedømme avstander og hastigheter svært nøyaktig, noe som er praktisk ved jakt på fisk som svømmer fort.
Som alle andre haier har hammerhaiene elektriske sanseporer kalt Lorenzinis ampuller. Ved å fordele reseptorene over et større område, kan hammerhaier søke etter bytte mer effektivt. Disse haiene er i stand til å oppfatte et elektronisk signal på en halv milliarddels volt. Hammerformen på hodet gir også haiene større nesebor, noe som øker sjansen for å finne en partikkel i vannet minst ti ganger i forhold til «tradisjonelle» haier.
Hammerhaier har relativt små munner, og ser ut til å jakte mye på bunnen. De er også kjent for å danne stimer om dagen, enkelte ganger i grupper på mer enn hundre individer. Om kvelden blir de i likhet med andre haier solo-jegere.
Ivaiporã
Ivaiporã er en kommune i delstaten Paraná i sørregionen av Brasil.
The Radio One Sessions
The Radio One Sessions er et konsertalbum av Syd Barrett, utgitt i 2004. Albumet består av sanger innspilt for BBC Radio 1. Fem av sangene (spor 1–5) er tidligere sendt på radio med programleder John Peel i 1970 og utgitt på albumet Syd Barrett: The Peel Session i 1987. Tre sanger (spor 6–8) ble innspilt for et program med Bob Harris som programleder i 1971, men ble aldri sendt.
Parviz Davoodi
Parviz Davoodi (født 1952) er en iransk politiker og økonom som var visepresident i Iran fra 2005 til 2009.
The Radio One Sessions
Sporliste
Alle sangene er skrevet av Syd Barrett, unntatt hvor annet er notert
Frank Ferrer
Frank Ferrer (født 25. mars 1966 i New York) er fast trommeslager i hard-rockbandet Guns N' Roses fra 2006, etter at han hadde trådt til som vikar ved flere anledninger på bandets sommerturné til Europa denne sommeren. Han erstattet Bryan Mantia som trommeslager i bandet.
Sima Qian
Sima Qian (kinesisk: 司馬遷, pinyin: Sīmǎ Qiān, Wade–Giles: Ssu-ma Ch'ien, født ca. 145 f. Kr. i Longmen [nå Hancheng] i Shaanxi, død 86 f.Kr.), var den første som nedtegnet Kinas historie fra begynnelsen av. Han var en prefekt for storskriverne (太史公, taishigong) under Handynastiet. Med sine historiske arbeider regnes han som den kinesiske historieskrivnings far. Sima Qian er avbildet i Wu Shuang Pu (無雙 譜, Oversikt over Uforlignelige Helter) av Jin Guliang.
Historieverket
Hans hovedverk var Shǐjì, som besto av et stort antall biografier (blant dem den eldste Konfucius-biografien), legendene om Sanhuangwudi, som Sima Qian beskrev som sannhet. Forfatteren hadde rik tilgang til eldre tekster, blant annet gamle bambusbøker fra tidligere dynastier. Han beskrev i detalj historier som strakk seg fra den legendariske "Gule keiser" til keiser Wudi under Han-dynastiet.
Hans arbeider la ikke bare grunnen for kinesisk historieskrivning, men hans metode og stil fikk også betydning generelt for litteratur og journalistikk.
Sima Qians far, Sima Tan, var Han-keiseren Wudis offisielle kronikør. Da han lå for døden i år 107, fikk han sønnen til å love å fortsette på det prosjektet han hadde påbegynt – å nedtegne hele den kinesiske historien. Sima Qian bøyde seg for farens siste vilje, og tok til med arbeidet i 104. Arbeidet ble avbrutt i 99, da han ble arrestert og dømt til døden, anklaget for forræderi. Men straffen kunne omgjøres hvis han enten betalte en stor pengesum (som han ikke hadde), eller lot seg kastrere og kaste i fengsel. Dermed måtte han velge det siste. I 96 ble han løslatt. Da tok han opp arbeidet med historieprosjektet, og i 91 var Shǐjì fullført.
Betydning
Selv om historieskrivningen frem til Sima Qians tid var svært variert i sine fremstillingsmåter, fikk Shǐjìs form en sterkt normerende kraft. Senere historieskrivning i Kina orienterte seg klart etter dette forbildet. Som eksempler kan nevnes Ban Gu (班固), som i sin Han Shu (漢書) fulgte dette forbildet, og de verker som etter hvert tilkom også i andre østasiatiske høykulturer som i Korea og i Japan.
Monaco under Sommer-OL 1948
Monaco under Sommer-OL 1948. Fem sportsutøvere, alle menn, fra Monaco deltok i en sport, skyting, under Sommer-OL 1948 i London. Monaco vant ingen medalje.
Fjellvær
Fjellvær er et sted helt øst på Fjellværøy i Hitra i Sør-Trøndelag. Navnet kommer fra gården Fjellvær. Denne gården nevnes første gang i Olav Engelbrebrektssons jordebok over eiendommer tilhørende domkirken i Nidaros på 1500-tallet. Etter reformasjonen ble Fjellvær krongods og utlagt til embetsgård. I 1690-årene tilhørte gården fogd Laurits Brøndlund. Hovedbruket ble senere delt i to, Fjellvær og Nordbotn. I dag er gården ytterligere oppdelt.
Fjellvær hadde kai med hurtigbåtforbindelse til Trondheim.
Østerlisvingen (Oslo)
Østerlisvingen (1–9, 2–8) er en vei på Lambertseter i bydel Nordstrand i Oslo. Den går fra Østerliveien til Gina Krogs vei.
Veien fikk navn i 1955 etter plassen Østli (under Abildsø). Den har blokkbebyggelse (ark. Byarkitektens kontor, fullført 1954–56) i Nylænde borettslag.
Maxime Laheurte
Maxime Laheurte (født 20. mai 1985) er en fransk kombinertløper. Laheurte var med på Frankrikes lag som ble verdensmester i lagkonkurranse, normalbakke under Ski-VM 2013 i Val di Fiemme.
Han debuterte i verdenscupen i kombinert 29. januar 2005, og hans beste individuelle verdenscup-plasseringer er to 3.-plasser fra 2006.
Laheurte representerte Frankrike under Vinter-OL 2010.
OL-resultater
Vancouver 2010
Espa
Espa er et sted i Stange kommune i Innlandet med 191 innbyggere (2005). Stedet ligger langs bredden av Mjøsa, ca 30 km sør for Hamar. Gjennom bygda passerer både E6 og Dovrebanen, der Espa var stasjon fra 1880 og fram til 1983.
Under angrepet på Norge i 1940 ble det utkjempet kamper her mellom nordmenn og tyskere for å hindre tyskerne å følge etter kongen.
Espa har i de senere år blitt kjent for det såkalte bolleland, bensinstasjonen Espa Servicesenter, som har solgt et stort antall boller de siste årene. Stasjonen ligger langs E6.
Jæren Boligbyggelag
Jæren Boligbyggelag ble startet 13. januar 1961 som Time Boligbyggelag, men endret navn i 2002 til dagens. Laget og opererer i kommuner på Jæren i Rogaland. Fra 1. januar 2011 fusjonerte Jæren BBL med OBOS. Siden 2015 har de delt kontorer med Block Watne på Bryne.
Boligbyggelaget har ca. 1000 medlemmer og forvalter 800 boliger i 30 borettslag, sameier og andre selskap.
Jæren Boligbyggelag er en del av Norske Boligbyggelags Landsforbund (NBBL).
Nils-Tore Andersen
Nils-Tore Andersen (født 3. januar 1942) er en norsk organisasjonsmann. Han har blant annet vært innom Indremisjonen, Misjonsselskapet, Misjonsalliansen, Kulturrådet, styret i NRK og Forleggerforeningen. Fra november 2006 til 2010 var han leder for Kirkerådet. Han er pensjonert og bosatt på Lørenskog.
Vasskransslekta
Vasskransslekta (Zannichellia) er en planteslekt i ordenen Alismatales. Den har ofte blitt regnet til en egen familie, Zannichelliaceae, men regnes nå til tjønnaksfamilien.
Nils-Tore Andersen
Andersen har vært landsungdomssekretær, redaktør, forlagssjef i Luther forlag, informasjonssjef før han ble generalsekretær i Misjonsalliansen i 1989. I mer enn 30 år har han holdt radioandakter i NRK.
Vasskransslekta
De varierer mye morfologisk, og antall arter er omstridt. Arten vasskrans (Zannichellia palustris) er den eneste representanten i Norge. Den vokser i salt- og brakkvann langs hele kysten, men er sjelden.
Buddy (film)
Buddy er en norsk film fra, regissert av Morten Tyldum. Filmen vant Amandaprisen for beste norske film i 2004.
Nils-Tore Andersen
Leder av Kirkerådet
15. november 2006 ble han valgt til leder i Kirkerådet, hvor han møtte i egenskap av medlem i Borg bispedømmeråd. Ved valget var det to kandidater, Oddbjørg Aasen Bjørdal og Arne Grønningsæter i tillegg til Andersen. Det måtte to valgomganger til for at Andersen skulle få mer enn 50 prosent av stemmene. Den siste voteringen ble en kampvotering mellom Grønningsæter og Andersen, hvor Andersen fikk 48 stemmer og Grønningsæter 38.
Putten
Putten er et vann på Mangenskogen i Aurskog-Høland kommune i Viken, like sørøst for Tittjern.
Buddy (film)
Handling
Filmen handler om 24-åringen Kristoffer (Nicolai Cleve Broch), som bor i kollektiv på Tøyen i Oslo med vennene sine Geir (Aksel Hennie) og Stig Inge (Anders Baasmo Christiansen). Geir liker å leve farlig, men er ikke så ubekymret som han gir uttrykk for. Stig er en forsiktig og usikker fyr som har bodd over hele verden. Kristoffer og Geir jobber som plakatklistrere. På fritiden lager Kristoffer videodagbok med kompisene Geir og Stig Inge. Videosnuttene blir vist i Norges mest populære talkshow "Karsten i kveld" på TV 2, og Kristoffer tar av.
Putten
Kilder
Dessuten er Putten Seter ved Høvringen i Rondane et populært utfartssted. Og tidligere Putten ved Vintervollen i Røros kommune heter nå Plassen og har bl.a en 300 år gammel årestue på eiendommen. I Nederland i provinsen Gelderland er en by som heter Putten, med 23.000 innbyggere
Buddy (film)
Handling
Aksel Hennie utfører alle sine egne stunts i filmen selv, med unntak av den scenen hvor han springer ned i en container. Baasmo Christiansen vant Amandaprisen for beste mannlige hovedrolle for sin innsats i filmen.
Kjente personer og firma i filmen
Filmen inneholder en rekke kjente norske personligheter som spiller seg selv, samt en del firma som får «produktplassering».
Steinstjern
Steinstjern finnes flere steder i Norge:
Aphelium
Aphelium, eller aphel eller solfjerne, er det punkt i en planets, komets eller romsondes elliptiske solbane som er lengst fra solen (helios). Jorden passerer sitt aphelium i begynnelsen av juli.
Den motsatte betydningen, det vil si det punktet når himmellegemet er nærmest solen, kalles perihelium. Bare legemer med ellipseformet bane omkring solen kan ha et aphelium. De når sitt aphelium én gang per runde.
Apogeum er det punktet i en bane som befinner seg lengst bort fra jorden (på gresk geos). Det motsatte heter perigeum. Disse begrepene benyttes først og fremst om månen og kunstige satellitter.
Jordas aphelium
Dato og tid for når Jorda er fjernest fra Sola i sin bane, finner du i tabellen til høyre. Avstanden til Sola er da 152,1 millioner km, mot 147,1 millioner km på periheldagen i juli. Tid for apheldagen vingler 1–3 døgn frem og tilbake på grunn av påvirkninger fra andre himmellegemer enn sola. Aphelium var ved sommersolverv i 1246, men kommer ett døgn seinere omtrent hvert 57. år og vil være ved høstjevndøgn om 4000 år.
Så på denne årstida får Jorda kollektivt (summert over begge halvkuler) lite lys og lite varme. Fra den datoen nærmer vi oss Sola, og vi på den nordlige halvkule får nok nå mindre sol og varme, men totalt for jordkloden blir det mer. Avstanden til Sola varierer fordi jorda går i en elliptisk bane rundt sola, men det varierer også – hvert 100.000 år er det nesten en sirkel, og så ut igjen.
Døgnets lengde
Døgnets lengde kan bestemmes på mange måter, vi med våre svært nøyaktige tekniske klokker foretrekker nå mest en gjennomsnittstid for døgnet, regnet ut for et gjennomsnitt av flere år. Men dette døgnet må vi med års mellomrom i blant øke med ett sekund fordi farten på jordas snurring rundt seg selv stadig avtar, mest på grunn av månens påvirkning på tidevannet.